User:Diwakar Prasad (DAV)/sandbox

'आधुनिक युग में योग का महत्व'

योग कोई नया शब्द नहीं है बल्कि भारतीय संस्कृति की ऐतिहासिक धरोहर है | कहा गया है कि यदि धन गया तो कुछ नहीं गया, यदि स्वास्थ्य गया तो कुछ गया और यदि चरित्र गया तो सब कुछ चला गया | लेकिन, अत्यंत दुख के साथ के साथ कहना पड़ रहा है कि आज के इस भौतिकतावादी युग में लोग स्वास्थ्य और चरित्र की परवाह किये बिना धन और भोग के पीछे पागल हैं | भोग में ज्यादा अनुरक्त होने की वजह से आज का मानव शारीरिक और मानसिक रोगों से ग्रस्त है | सच्चाई तो यह है कि आज एक भी व्यक्ति इनसे अछूता नहीं है| आज प्राय: सभी इन रोगों से मुक्त और निजात पाना चाहते हैं | यदि सही मायने में हम इन रोगों से छुटकारा पाना चाहते है तो हमें योग को अपनाना पड़ेगा | कहने का आशय यह है कि आधुनिक जीवन में स्वस्थ, सुन्दर, दीर्घायु और चरित्रवान रहने हेतु नियमित रूप से योग करना जरूरी हो गया है | आज जिन मानवीय मूल्यों के क्षरण की बात हो रही है और सामाजिक मूल्यों में हो रही गिरावट को लेकर सर्वत्र निराशा व्याप्त है उसका एक मात्र उपाय योग में हीं दिखता है | चूँकि योग से मानसिक सबलता आती है और मानसिक दुर्बलता दूर होती है अत: योग के ही माध्यम से मनुष्य के अन्दर से छल, कपट, ईर्ष्या, द्वेष, काम, क्रोध, लोभ, मद, मोह, निन्दा आदि अमानवीय दोषों को दूर किया जा सकता है | इस प्रकार हम कह सकते हैं कि..... रोग, शोक, संताप, मिटाओ | द्वेष दंभ को दूर भगाओ || योग अपनाओ | योग अपनाओ || योग द्वारा साधक के मन में सदैव उमंग, उत्साह व जिज्ञासा बनी रहती है | ऐसा जीवन जीते हुए वह ‘जियो और जीने दो’ को सार्थक रूप प्रदान करता चला जाता है | योग साधक का जीवन एक दम सात्विक और आनुशासित  बन जाता है और वह संयम और सहनशीलता के गहने पहन लेता है वह दूसरों के लिये आदर्श बन जाता है | योग द्वारा आदतें, स्वाभाव और जीवन शैली में परिवर्तन आते हैं | मनुष्य रोगों के चक्र-व्यूह से बाहर निकालता है | वह स्वास्थ्य का धनी बन जाता है | इतना ही नहीं योग वह जीवन दर्शन है जो गलत कार्य करने से हमें रोकता है |भस्त्रिका प्राणायाम करने से सर्दी, जुकाम, एलर्जी, श्वास रोग, दमा, साइनस आदि समस्त कफ संबंधित रोग दूर होते हैं |कपालभाति और प्राणायाम करने से हृदय,फेफड़े,मस्तिष्क,मोटापा,मधुमेह,गैस,कब्ज सहित कई प्रकार की परेशानियाँ दूर होती हैं |देश में फैल रहा भ्रष्टाचार भी मानसिक रोग है | इस रोग का जन्म धन के प्रति अधिक लोभ से होता है | कहने की आवश्यकता नहीं है कि आज प्राय: सभी विभागों, कार्यालयों, संगठनों में यह केंसर की तरह फैल रहा है जिनमें दिनानुदिन गुणात्मक वृद्धि हो रही है | यदि समय रहते इस पर अंकुश नहीं लगाया गया तो वह दिन दूर नहीं जब मनुष्य और मनुष्यता इस संसार से खत्म हो जाएगी | यदि हम चाहते हैं कि भ्रष्टाचार रुपी केंसर शीध्र समाप्त हो तो योग को अपनाना एक दम जरुरी है |